ປະທານາທິບໍດີ ຂອງໂປແລນ ປະລາໄຊ ໃນການແຂ່ງຂັນ ເລືອກຕັ້ງ 
ທ່ານ Bronislaw Komorowski​ ປະກາດ​ຍອມຮັບແພ້ ບໍ່​ດົນ​ຫຼັງຈາກ​ການ​ປ່ອນ​ບັດ​ ໄດ້ສິ້ນສຸດລົງ ​ ແລະ ຜົນສຳຫຼວດ ​ສະ​ແດງ​ໃຫ້​ເຫັນວ່າ ທ່ານ​​ນຳຫຼັງ ດ້ວຍ​ຄະ​ແນນ​ສຽງ 53 ຕໍ່ 47 ​ເປີ​ເຊັນ.
ທ່ານ Bronislaw Komorowski ຜູ້ດຳລົງຕຳແໜ່ງ ປະທານາ ທິບໍດີ ໂປແລນ ໃນປະຈຸບັນ ທີ່ໄດ້ປະເຊີນກັບ ການທ້າທາຍ ໃນການເລືອກຕັ້ງ ທີ່ແຂງແຮງຢ່າງບໍ່ໜ້າເຊື່ອ ຈາກ ທ່ານ Andrzej Duda ຜູ້ນິຍົມແນວທາງເດີມນັ້ນ ໄດ້ປະກາດຍອມຮັບ ເອົາຄວາມປະລາໄຊ ໃນວັນອາທິດວານນີ້ ບໍ່ດົນຫຼັງຈາກການ ປ່ອນບັດໄດ້ສິ້ນສຸດລົງ ແລະ ການຍັ່ງຫາງສຽງພວກອອກມາຈາກ ບ່ອນປ່ອນບັດ ສະແດງໃຫ້ເຫັນວ່າ ທ່ານນຳຫຼັງ ດ້ວຍຄະແນນສຽງ 53 ຕໍ່ 47 ເປີເຊັນ ທ່ານ Komorowski ຜູ້ທີ່ໃຜໆກໍຄາດວ່າ ຈະໄດ້ຮັບໄຊຊະນະ ແລະດຳລົງຕຳແໜ່ງ ສະໄໝທີ 2 ກຳນົດອີກ 5 ປີ ນັ້ນ ໄດ້ກ່າວ ຕໍ່ບັນດາ ຜູ້ສະໜັບສະໜຸນ ເມື່ອຕອນຄ່ຳຄືນຂອງວັນອາທິດວານນີ້ວ່າ ທ່ານ Komorowski ເຊິ່ງເປັນນັກປະຫວັດສາດ ອາຍຸ 62 ປີ ແລະ ອະດີດ ລັດຖະມົນຕີປ້ອງກັນປະເທດ ໄດ້ໂຄສະນາຫາສຽງ ເອົາຕຳແໜ່ງ ສະໄໝທີສອງນີ້ ກ່ຽວກັບ ບັນຫາ ຄວາມໝັ້ນຄົງແຫ່ງຊາດ  ເປັນສ່ວນໃຫຍ່ ລວມທັງຄວາມເຄັ່ງຕຶງ ທີ່ເພີ່ມຂຶ້ນກັບຣັດເຊຍ ຍ້ອນວິກິດການຂອງຢູເຄຣນນັ້ນ ທ່ານຕ້ອງໄດ້ເຂົ້າຮ່ວມໃນການເລືອກຕັ້ງຮອບສອງ ເພື່ອຕັດສິນຊີ້ຂາດ ໃນວັນອາທິດວານນີ້ ຫຼັງຈາກທີ່ໄດ້ຄະແນນທີສອງ ຕາມຫຼັງທ່ານ Duda ໃນການເລືອກຕັ້ງຮອບທຳອິດ ເມື່ອວັນທີ 10 ພຶດສະພາຜ່ານມາ ໄຊຊະນະຂອງ ທ່ານ Andrzej Duda ຜູ້ທ້າຊິງ ໄວ 43 ປີ ແມ່ນເປັນໄຊຊະນະ ໃນການ ເລືອກຕັ້ງທີ່ສຳຄັນຄັ້ງທຳອິດ ສຳຫລັບ ພັກກົດໝາຍ ແລະຄວາມຍຸດຕິທຳ ຊຶ່ງເປັນພັກ ຝ່າຍຄ້ານ ທີ່ໄດ້ສະເໜີຊື່ທ່ານເປັນຜູ້ຕາງໜ້າເຂົ້າແຂ່ງຂັນນັ້ນ ໄຊຊະນະດັ່ງກ່າວໄດ້ຍຸດຕິ ການຄອບງຳທາງດ້ານການເມືອງ ທີ່ຍາວນານຫຼາຍກວ່າ 8 ປີ ຂອງພັກນະໂຍບາຍພົນລະເຮືອນ ມັນຍັງເປັນ ການຕຽມພ້ອມ ສຳຫລັບອັນທີ່ບັນດານັກ ວິເຄາະ ຄາດກັນວ່າ ຈະເປັນ ການແຂ່ງຂັນເລືອກຕັ້ງຄືນໃໝ່ອີກທີ່ສູສີກັນ ໃນທ້າຍປີນີ້ ລະຫວ່າງ ນາຍົກລັດຖະມົນຕີ Ewa Kopacz ທີ່ເປັນພັນທະມິດ ຂອງທ່ານ Komorowski ແລະ ຝ່າຍຄ້ານທີ່ນິຍົມແນວທາງເດີມ ໃນໂປແລນ, ນາຍົກລັດຖະມົນຕີ ເປັນຜູ້ນຳພາລັດຖະບານ, ແຕ່ວ່າ ປະທານາທິບໍດີ ຂອງປະເທດ, ທີ່ຖືກເລືອກຕັ້ງໃຫ້ດຳລົງຕຳແໜ່ງ ສະໄໝໜຶ່ງ ຫ້າປີນັ້ນ ແມ່ນເປັນຫົວໜ້າ ກອງທັບ ແລະ ມີສ່ວນສະແດງຄວາມຄິດຄວາມເຫັນ ກ່ຽວກັບນະໂຍບາຍ ການຕ່າງ ປະເທດ ແລະ ການຮັບຜ່ານ ກົດໝາຍ